කැබිතිගොල්ලෑව මූලස්ථාන පොලිසියේ ස්ථානාධිපති පොලිස් පරීක්ෂක රංජිත් කුඹුරේගම මහතා බීමත්ව රියපදවා රිය අනතුරක් සිදු කිරීමේ සිද්ධිය සම්බන්ධයෙන් කැබිතිගොල්ලෑව මූලස්ථාන පොලිසිය මාස හතරකට අධික කාලයක් විමර්ශන වසන් කර ඇති බව පවසමින් ලැබී ඇති පැමිණිල්ලකට අවධානය යොමු කළ මහේස්ත්‍රාත්තුමන් මේ නියෝගය ලබාදී ඇත.අධිකරණයට ලැබුණු පැමිණිල්ලේ සඳහන්ව ඇත්තේ 2010.12.25 දින රාත්‍රියේ පොලිස් පරීක්‍ෂකවරයා බීමත්ව රිය පදවා කැබිතිගොල්ලෑව නගරාසන්නයේ දී අනතුරක් සිදුකර තුවාල ලබා පසුව කැබිතිගොල්ලෑව රෝහලට රාත්‍රි 8.30 ට ඇතුළත්ව ඇති බවත්, ඔහු එදිනම පරීක්ෂා කළ කැබිතිගොල්ලෑව මූලික රෝහලේ දිස්ත්‍රික් වෛද්‍යවරයා වෛද්‍ය වාර්තාවේ සඳහන් කර ඇත්තේ පොලිස් පරීක්‍ෂකවරයා තුවාල ලබා රෝහල් ගතවූ බවත් ඒ වනවිටත් ඔහු බීමතින් වෙරිවී සිටි බවත් ය.මේ පිළිබඳව කැබිතිගොල්ලෑව පොලිසියට දැනුම් දෙන ලෙස අදාළ වෛද්‍ය වාර්තාවේ සඳහන් කළත් ස්ථානාධිපති වරයා රෝහලේ පහසුකම් ප්‍රමාණවත් නොමැති බව පවසා වෛද්‍ය උපදෙස් ද නොතකා එදින රාත්‍රියේම පදවිය රෝහලට පලාගොස් ප්‍රතිකාර ලබාගෙන ඇති බවද අධිකරණයට කර තිබූ පැමිණිල්ලේ සඳහන් ය.මේ අනතුර පිළිබඳව කැබිතිගොල්ලෑව පොලිසිය හා රථවාහන අංශය මාස හතරකට අධික කාලයක් එහි විමර්ශන සිදු නොකර අධිකරණයට කරුණු වාර්තා කිරීම වසන්කර ඇති බව අදාළ පැමිණිල්ලේ සඳහන් ය.අධිකරණයට යොමුකර ඇති පැමිණිල්ල සමඟ පොලිස් පරීක්‍ෂක වරයා රෝහලට ඇතුළත් කළ 6481/2010 දරන පත්‍රිකාවද ඡායා පිටපත් කර අධිකරණයට යොමුකර තිබේ..